《秋夜自泸溪泛舟入泽泺二首 其二》
宋代·刘跂

山横染黛碧，波散涌金明。风微葭苇静，露寒鱼鸟惊。

绝境不得到，愁随归棹生。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。